**ІІ тоқсан**

**Пәні : Қазақ тілі**

**Сынып: 7**

**Мерзімі: 02.12.2020**

**«Сүйіспеншілік пен достық. Морфология» бөлімі бойынша**

**жиынтық бағалау**

**1-тапсырма. Мәтінді оқып, көтерілген 2 мәселені анықтаңыз. Көтерілген мәселе бойынша 2 проблемалық сұрақ құрастырыңыз.**

**Достық туралы бірер сөз**

Бұрын адал достық ең жоғарғы адами құндылық саналатын, сондықтан оны белгілі ақындар жырға қосқан. Біздің ойымызша, бұрын достыққа үлкен сезіммен және жауапкершілікпен қараған. Достық үшін құрбан болуға да дайын болған. Бұрын асыл қасиет саналған достық бүгінде жай ғана қарым-қатынас немесе іскери байланыспен ғана шектеледі. Яғни, қазіргі таңдағы қарым-қатынас киноға бару және бірге отырып теледидар қарау шеңберінде қалған сияқты.

Дос табу оңай, ал оны сақтау қиын. Достық қатынасқа нәзіктікпен қарап, берік сақтау керек. Өйткені ол да баптауды қажет ететін нәзік өсімдік сияқты. Біздер достықты сақтау үшін жан-тәнімізбен еңбектенбеуіміз керек. Қайтарымын қажет етпей, берудің жолдарын үйрену керек. Сенім мен жарқын көңіл – достықты берік ететін тірек саналады. Өзі шынайы дос бола білген адамның достары да көп болады және жер бетінде өзін жалғыз сезінбейді.

Ертеректе ел ішінде Әйтімбет деген сөзге шешен кісі болыпты. Бір отырыста Әйтімбет шешенге замандастары: «Достық нешеу?» – деп сұрақ қояды. Сонда Әйтімбет тұрып:

– Достықтың екі түрі болады. Бірі - адал достық, екіншісі - амал достық.

– Дұрыс-ақ. Енді оларды қалай ажырата аламыз? – дегендерге:

– Адал достық – өмірлік нұсқа болады, амал достықтың өрісі қысқа болады, – деп жауап берген екен Әйтімбет.

|  |  |  |
| --- | --- | --- |
| **№** | **Көтерілген мәселені анықтайтын сөйлем** | **Проблемалық сұрақ (ықтимал жауап)** |
| 1 |  |  |
| 2 |  |  |

**2-тапсырма. Өлеңді мәнерлеп оқып, етістіктерді табыңыз. Етістіктің құрамына қарай талдаңыз.**

Арада азын-аулақ күн өткенде,

Жалықты түлкі босқа күзеткенге.

Қалғанын балапанның қағып салды,

Алдынан байқаусызда бір өткенде.

Құтанды келе жатқан көзі шалып,

Еңіреп тұрды түлкі қатты налып:

«Қасқыр жеп кетті тағы...» дегенді айтты,

Егіліп жеткізгендей өліп-талып.

Сұраған: «Кетті екен, — деп, — қандайын жеп

Құтанға көз түрткі боп қалмайын деп,

«Әлбетте, ұзын мойын!» — деді түлкі,

Төмпештеп қайта қайта маңдайын кеп.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**3-тапсырма. Берілген тұрақты сөз тіркестері мен мақалдарды сәйкестендіріңіз. Тұрақты сөз тіркестерінің мағынасын ашыңыз. Тұрақты тіркестерді қатыстырып бір сөйлем құрастырыңыз.**

|  |  |  |  |
| --- | --- | --- | --- |
| 1 | Төбе шашы | А | басына қаптау |
| 2 | Ит өлген | Ә | тұру |
| 3 | Ит терісін | Б | жер |
| 4 | Жеті жұрттың тілін біл | В | ер атағын ел сақтар |
| 5 | Тұз астың дәмін келтірсе | Г | мақал сөздің сәнін келтіреді |
| 6 | Ел үмітін ер ақтар | Ғ | жеті түрлі ілім біл |

|  |  |  |  |
| --- | --- | --- | --- |
| **Бағалау критерийі** | **Тапсырма №** | **Дескриптор** | **Балл** |
| **Білім алушы** |
| Көтерілген мәселені анықтап, проблемалық сұрақ құрастырады | 1 | 1 көтерілген мәселені анықтайды | 1 |
| 1 көтерілген мәселені анықтайды | 1 |
| 1 проблемалық сұрақ құрастырады | 1 |
| 1 проблемалық сұрақ құрастырады | 1 |
| Етістіктерді тауып, түрін анықтайды | 2 | Етістіктерді табады | 1 |
| Түрін анықтайды | 1 |
| Берілген тұрақты тіркестер мен мақалдарды сәйкестендіреді, тұрақты тіркестердің мағынасын анықтайды. | 3 | Тұрақты тіркестер мен мақалдарды сәйкестендіреді | 1 |
| Тұрақты тіркестердің мағынасын анықтайды | 1 |
| Бір сөйлем құрастырады | 1 |
| **Барлығы** | | | **9** |